ედვარდ ემერსონ ბარნარდი

ედვარდ ემერსონ ბარნარდი (ინგლ. Edward Emerson Barnard; დ. 16 ქირსეთუთა, 1857, ნეშვილი, ტენესი, ააშ — ღ. 6 ფურთუთა, 1923, უილიამს-ბეი, ვისკონსინი, ააშ) — ამერიკალი ასტრონომი. ბარნარდიშ ჯოხონობაშ რე მურიცხი, ნამუსჷთ თიქ მიოგორუ 1916 წანას.

ბიოგრაფია
ედვარდ ემერსონ ბარნარდიქ დებადჷ 1857 წანაშ 16 ქირსეთუთას, ტენესიშ ნოღა ნეშვილს. ასტრონომიათ ბაღანობაშე დეინტერესჷ. 1876 წანას იჸიდჷ რეფრაქტორ-ტელესკოპი დო დიჭყჷ კოსმოსური რსხულეფიშ დოგურაფა. ართ პერიოდის გურაფულენდჷ ვანდერბილტიშ უნივერსიტეტის, მარა გურაფა ვაუთებჷ დო ომენცარე ხარისხი ხოლო ვემუღებჷ.  1887 წანას ბარნარდიქ მუშობა ქიდიჭყჷ ლიკიშ ობსერვატორიას. 1892 წანას ბარნარდიქ ძირუ დიაშ ალმაშარე ამალთეა. 1895 წანაშე ბარნარდი რდჷ ჩიკაგოშ უნივერსიტეტიშ ასტრონომიაშ პროფესორი. 1916 წანას ბარნარდიქ ძირუ ბარნარდიშ მურიცხი. 1881-1892 წანეფს ბარნარდიქ ძირუ 15 კომეტა. ედვარდ ემერსონ ბარნარდი რდჷ ამერიკაშ ხელუანობეფიშ დო მენცარობეფიშ აკადემიაშ დო ამერიკაშ ფილოსოფიაშ ჯარალუაშ მაკათური. 1897 წანას ბარნარდის ასტრონომიაშ ომაფე ჯარალუაქ გინოჩჷ ორქოშ მენდალი. ბარნარდი მოღალენდჷ ასტროფოტოგრაფიას ხოლო.

რესურსეფი ინტერნეტის
 ბიოგრაფიული ფაქტეფი
 ბარნარდიშ ნაჭარეფი ვანდერბილტიშ უნივერსიტეტიშ არქივეფს 
 Edward Emerson Barnard's Photographic Atlas of Selected Regions of the Milky Way
National Academy of Sciences Biographical Memoir

კატეგორია:ამერიკალეფი
კატეგორია:ამერიკალი ასტრონომეფი
კატეგორია:დუნაბადი 1857
კატეგორია:ნაღურა 1923